title: High Noon
text: Iste articlo ye sobre una cinta estausunidense de 1952; t'atros usos, se veiga High Noon (desambigación).
  
  High Noon (títol orichinal en anglés, Meyodía en aragonés), enguerada en Aragón con o títol en castellano de Solo ante el peligro (Solo dabant d'o periglo), ye una cinta de western de cine estausunidense de l'anyo 1952 dirichida por Fred Zinnemann seguntes un guión adaptau por Carl Foreman d'o relato breu The Tin Star, publicau en 1947 en Collier's por John W. Cunningham. Producida por Stanley Kramer ta la suya productora Stanley Kramer Productions, con una dirección de fotografía de Floyd Crosby y una Banda Sonora Orichinal de Dimitri Tiomkin, actúan en a cinta, entre d'atros, Gary Cooper, Thomas Mitchell, Lloyd Bridges, Katy Jurado, Grace Kelly, Otto Kruger, Lon Chaney Jr. y Henry Morgan.
  
  Ye una cinta destacada en o chenero d'o western en crebar con una d'as caracteristicas esencials d'o chenero, en presentar a lo protagonista no como un hombre decidiu, so que como una persona que tien a coda preta dabant d'una situación que li desborda y que se troba no con una comunidat de ciudadans garripos so que con uns ciudadans acobardaus; ixo queda refirmau en escaicer la historia en un lugarón perdiu y medio despoblau y con l'emplego d'o blanco y negro en a filmación, que cheneran una atmosfera anguniosa.
  
  La critica considera que la cinta ye una alegoría d'a clamada caza de bruixas organizada por o Comité d'Actividatz Antiamericanas d'o Senau d'Estaus Unius impulsau por o senador Joseph McCarthy; amás lo guión d'a cinta ye obra de Carl Foreman, un d'os represaliaus (u blacklisted) por ixe Comité, y a qui clamoron a declarar mientres lo mesmo rodache d'a cinta y a qui lo productor Stanley Kramer no quiso aduyar guaire, encara que Kramer feba parte teoricament d'o sector mas progresista d'o cine estausunidense d'ixas envueltas.
  
  Argumento 
  Will Kane ye dende fa muitas anyadas lo marshal d'un lugarón clamau Hadleyville, en Nuevo Mexico y acaba de fer la suya voda con Amy Fowler, una choven de relichión cuaquera a qui no li cuaca pas guaire lo treballo d'o suyo esposo, que ha decidiu dixar d'estar marshal ta ubrir un negocio en a localidat. Buen luego plega en o lugar la noticia de que un delinqüent clamau Frank Miller, a qui Will Kane heba engarcholau, plegará en a gara d'o lugar a meyodía. Miller heba churau en o suyo chudicio resquitar-se d'o marshal y de qualsiquier belatro que se li revifase mientres a suya venganza, y en a gara li son asperando tres d'os antigos miembros d'a suya banda. Bien luego los habitants d'o lugar y los suyos amigos li recomiendan a Kane que albandone lo lugar.
  
  Kane y la suya muller marchan d'o pueblo pero bien luego l'antigo marshal tien una crisi de conciencia y decide de tornar-ie, en considerar que lo suyo deber se troba por dencima de tot. Recupera la suya placa de marshal y preba de reunir a los ciudadans t'afrontar la luita con a banda, pero un por un los habitants d'o lugar y los suyos amigos deciden no partecipar-ie y mesmo lo suyo aduyant dimite. La suya muller decide albandonar-lo marchando sola en o tren y Kane nomás recibe lo refirme d'a suya antiga amant, Helen Ramírez. Kane se troba pues solo frent a toda la banda de bandius.
  
  Elenco
  
  Rodache 
  Lo rodache d'a cinta s'escaició en California en nomás que vintiueito días, en poder filmar as 400 scenas d'a cinta en haber preparau curosament la filmación.
  
  Premios 
  {|class="wikitable" style="font-size: 90%;" 
  |- 
  ! style="background:#ABD2D0;" | Premio 
  ! style="background:#ABD2D0;" | Calendata 
  ! style="background:#ABD2D0;" | Edición 
  ! style="background:#ABD2D0;" | Categoría 
  ! style="background:#ABD2D0;" | Premiau 
  ! style="background:#ABD2D0;" | Notas 
  |- 
  | rowspan=7|Premios Oscar<ref> Ganadors y nominaus d'os Premios Oscar 1953 en a pachina web de lAcademia d'as Artes y as Sciencias Cinematograficas de Hollywood.</ref>
  | 1953 
  | 25ena edición
  | Oscar a lo Millor Actor 
  | Gary Cooper| 
  |- 
  | 1953 
  | 25ena edición
  | Oscar a lo Millor Montache | ¡Elmo WilliamsHarry W. Gerstad| 
  |- 
  | 1953 
  | 25ena edición
  | Oscar a la Millor Banda Sonora Orichinal | Dimitri Tiomkin| 
  |- 
  | 1953 
  | 25ena edición
  | Oscar a la Millor Canción Orichinal | The Ballad of High Noon (musica de Dimitri Tiomkin, letra de Ned Washington)| 
  |- 
  | 1953 
  | 25ena edición
  | Nominada a l'Oscar a la Millor Cinta
  | High Noon 
  | 
  |- 
  | 1953 
  | 25ena edición
  | Nominada a l'Oscar a lo Millor Director 
  | Fred Zinnemann
  | 
  |- 
  | 1953 
  | 25ena edición
  | Nominada a l'Oscar a lo Millor Guión Adaptau
  | Carl Foreman
  | 
  |- 
  | rowspan=1|Premios Bodil| 1953 
  | 6ena edición
  | Bodil a la Millor Cinta Estausunidense| High Noon| 
  |- 
  | rowspan=1|Medallas CEC
  | 1953 
  | ? 
  | CEC a la Millor Cinta Forana
  | High Noon| 
  |- 
  | rowspan=1|Premios Directors Guild of America
  | 1953 
  | ? 
  | Nominau a lo Premio Directors Guild of America a la Millor Dirección
  | Fred Zinnemann
  | 
  |- 
  | rowspan=7|Premios Globos d'Oro
  | 1953 
  | 10ena edición
  | Globo d'Oro a lo Millor Actor en Cinta de Drama
  | Gary Cooper
  | 
  |- 
  | 1953 
  | 10ena edición
  | Globo d'Oro a la Millor Actriz Segundaria
  | Katy Jurado
  | 
  |- 
  | 1953 
  | 10ena edición
  | Globo d'Oro a la Millor Banda Sonora Orichinal
  | Dimitri Tiomkin
  | 
  |- 
  | 1953 
  | 10ena edición
  | Globo d'Oro a la Millor Fotografía en Blanco y Negro
  | Floyd Crosby
  | 
  |- 
  | 1953 
  | 10ena edición
  | Nominada a lo Globo d'Oro a la Millor Cinta de Drama
  | High Noon| 
  |- 
  | 1953 
  | 10ena edición
  | Nominada a lo Globo d'Oro a la Millor Nueva Estrela de l'Anyo
  | Katy Jurado
  | 
  |- 
  | 1953 
  | 10ena edición
  | Nominado a lo Globo d'Oro a lo Millor Guión
  | Carl Foreman
  | 
  |- 
  | rowspan=1|Premios NBR
  | 1953 
  | ?
  | Top Ten Films (2a posición)
  | High Noon| 
  |- 
  | rowspan=2|Premios NYFCC
  | 1953 
  | ?
  | NYFCC a la Millor Cinta
  | High Noon| 
  |- 
  | 1953 
  | ?
  | NYFCC a lo Millor Director
  | Fred Zinnemann
  | 
  |}
  
   Referencias 
  
   Vinclos externos 
  
    High Noon en Internet Movie Database.
    High Noon en TCM Movie Database.
    High Noon en AllMovie.
    High Noon en l' American Film Institute Catalog de l'''American Film Institute.
    HRotten Tomatoes en Internet Movie Database.
  
  Cintas ambientadas en Nuevo Mexico
  Cintas ambientadas en os anyos 1880
  Cintas dirichidas por Fred Zinnemann
  Cintas de western
  Cintas d'Estaus Unius
  Cintas en anglés
  Cintas interpretadas por Gary Cooper
  Cintas interpretadas por Thomas Mitchell
  Cintas interpretadas por Lloyd Bridges
  Cintas interpretadas por Katy Jurado
  Cintas interpretadas por Grace Kelly
  Cintas interpretadas por Otto Kruger
  Cintas interpretadas por Lon Chaney Jr.
  Cintas interpretadas por Henry Morgan
  Cintas rodadas en California